Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 862/10/8810	Spišská Nová Ves, 21.5.2012
EEČ : 2-68-202-2012

U Z N E S E N I E

Trestná vec:	obvinený XXXXX 
Prečin:	ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Spišská Nová Ves
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič autobusu
Skutková veta:
dňa 06.09.2010 v čase o 16.30 h v Spišskej Novej Vsi, na ul. Sládkovičovej, na komunikácii autobusového nástupišťa riadil autobus zn. Karosa, EČ: KE 067DD, kde pri rozjazde autobusu od okraja cesty zatáčal s autobusom vľavo v čase, keď bol obchádzaný autobusom zn. Karosa EČ: SN 602AN, ktoré mal možnosť vidieť a tak v dôsledku nepozornosti narazil ľavou bočnou časťou autobusu do pravej bočnej časti vpredu vozidla zn. Karosa, EČ: SN 602AN, kedy po prvotnom kontakte vzhľadom na rozdiel dopredných rýchlostí došlo k vzájomnému sklzu a treniu ľavej bočnej časti vozidla Karosa EČ: KE 067DD odpredu dozadu a pravej bočnej časti vozidla Karosa EČ: 602AN od miesta kontaktu dopredu, pri ktorej zrážke došlo k zraneniu cestujúceho v autobuse Karosa EČ: SN 602AN XXXXX, ktorý utrpel zlomeninu krčka pravej stehnovej kosti bez posunutia úlomkov s dobou liečenia a práceneschopnosti od 06.09.2010 do 21.02.2011, t.j. 168 dní,
Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
          XXXXX prokuratúry v Spišskej Novej Vsi uznesením sp. zn. 1 Pv 862/10 zo 07.12.2010 podľa § 216 ods. 1 písm. a/, b/, c/ Tr. poriadku podmienečne zastavil trestné stíhanie XXXXX pre prečin ublíženia na zdraví podľa § 157 ods. 1 Tr. zákona a súčasne mu určil skúšobnú dobu v trvaní 15 (pätnásť) mesiacov.
	Pri rozhodovaní o jeho osvedčení sa v skúšobnej dobe, bolo z oznámenia Matričného úradu Spišská Nová Ves zo 16.05.2012 zistené, že obvinený XXXXX dňa 13.01.2012 zomrel.

	V zmysle § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

V zmysle § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
 Proti tomuto uzneseniu je prípustná sťažnosť, ktorú môže obvinený
 a poškodený podať do 3 dní od jeho oznámenia na Okresnú prokuratúru
 v Spišskej Novej Vsi. Sťažnosť má odkladný účinok (§ 215 ods. 6 Tr. por.).

JUDr. Eva Gardošíková
prokurátorka